
SC 2017 – 31988/19.12.2017
  EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE
privind asumarea de către Consiliul Local a  Municipiului Timisoara a Protocolului de predare – primire a imobilelor cu destinatia de săli şi grădini de spectacol cinematografic din Municipiul Timişoara, încheiat între R.A.D.E.F. „ RomâniaFilm ” şi Municipiul Timişoara 

Având în vedere punctul 8 al articolului unic din Legea nr. 303/2008, privind aprobarea Ordonanţei de urgenţă a Guvernului nr. 7/2008 pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia.

      Ţinând cont de Dispoziţia Sentinţei Civile nr. 58/27.02.2015, pronunţată de Curtea de Apel Timişoara, definitivă prin Decizia Civilă nr. 122/20.01.2017 a Înaltei Curţi de Casaţie şi Justiţie, pronunţată în dosarul nr. 5250/30/2014, în sensul predării-primirii imobilelor cu destinatia de săli şi grădini de spectacol cinematografic din Municipiul Timişoara;
       Luând în considerare Protocolul de predare - primire a imobilelor săli şi grădini de spectacol cinematografic din Municipiul Timişoara, inregistrat cu nr. SC 2017 – 30832/08.12.2017, încheiat între R.A.D.E.F. „ RomâniaFilm ” şi Municipiul Timişoara, prin care în conformitate cu prevederile legale menţionate în aliniatele precedente, Municipiul Timişoara preia imobilele, activul, pasivul şi personalul aferent cinematografelor deţinute de R.A.D.E.F. „ RomâniaFilm ” în Municipiul Timişoara, este necesară asumarea în plenul Consiliului Local al Municipiului Timişoara a Protocolului de predare-primire..

      În conformitate cu prevederilor Legii nr. 215/2001 privind administraţia publică locală, republicată și modificată, propunem asumarea prin Hotărâre de Consiliu Local a Protocolului de predare –primire a imobilelor cu destinatia de săli şi grădini de spectacol cinematografic din Municipiul Timişoara, care va fi anexa la hotararea de consiliu local.

